Costa Ricas litteratur
Store norske leksikon,Språk og litteratur,Litteratur i verden,Nord- og Mellom-Amerikas litteratur,Costa Ricas litteratur
Costa Ricas første forfatter av betydning var Aquileo J. Echeverría (1866–1909), med sine realistiske folkelivsskildringer på vers. Realismen er representert av Jenaro Cardona (1863–1930), Joaquín García Monge (1881–1958) og Carmen Lyra (1888–1949), som benyttet seg av folkloristiske elementer i sine fortellinger Cuentos de mi tía Panchita (Min tante Panchitas fortellinger) fra 1920.
Innen lyrikken fulgte Roberto Brenes Mesén (1874–1947) «modernista»-bevegelsen, mens Rafael Cardona og Julián Marchena søkte nye uttrykksmidler. Blant de betydeligste prosaforfattere fra mellomkrigstiden bør nevnes José Marín Cañas (1904–1980), med sin ekspresjonistiske roman El infierno verde (Grønt helvete) fra 1935 om Chaco-krigen, Max Jiménez (1900–1947) og proletarforfatteren Carlos Luís Fallas (1909–1966). Litteratur etter andre verdenskrig Fra årene etter andre verdenskrig kan nevnes romanforfattere som Yolanda Oreamuno (1916–1956), den marxistisk-inspirerte Fabián Dobles (1918–1997), med sine romaner Ese que llaman pueblo (Den de kaller landsbyen) og Puerto Limón (Sitron havn), Joaquín Gutiérrez (1918–2000), Alberto F. Cañas (1920–2014) og Julieta Pinto (født i 1921 eller 1922).Blant lyrikere bør nevnes Alfonso Ulloa Zamora (1914–2000), Alfredo Cardona Peña (1917–1995), Eunice Odio (1919–1974), Jorge Debravo (1938–1967), Laureano Albán (født 1942) og Alfonso Chase (født 1944).Eduardo Calsamiglia (1880–1918), Alfredo Castro Fernández (1888–1966), Manuel G. Escalante Durán (1905–?), Albrto F. Cañas og Daniel Gallegos (1930–2018) har utmerket seg som dramatikere. Les mer i Store norske leksikon Costa Rica Costa Ricas historie skole og utdanning i Costa Rica medier i Costa Rica Eksterne lenker Literature (Costa Rica Information)  Costa Rican Literature: Rich in Content and Still Flourishing (The Costa Rica News)  The Greenwood Encyclopedia of Latino Literature (2008, bind 2, G-P) i Internet Archive  The Greenwood Encyclopedia of Latino Literature (2008, bind 3, Q-Z) i Internet Archive  Hacia una historiografía literaria costarricense del periodo colonial (2020, pdf)  Aportes para una histografía del teatro costarricense (2006, pdf) Litteratur Abelardo Bonilla (1957): Historia de la literatura costarricense. San José, Editorial Universidad de Costa Rica Adriano Corrales Arias (2007): Sostener la palabra. Antología de poesía costarricense contemporánea. San José, Editorial Arboleda Álvaro Quesada Soto (1998): Uno y los otros. Identidad y literatura en Costa Rica, 1890-1940. San José, Editorial de la Universidad de Costa Rica Álvaro Quesada Soto (2012): Breve historia de la literatura costarricense. San José, Editorial Costa Rica